แพนเค้ก ซี บอย เก้า ตามรอยพ่อ ร่วมสร้าง ป่าสักโมเดล สานต่อศาสตร์พระราชา
นับตั้งแต่เสด็จขึ้นครองราชสมบัติขึ้นเป็นพระมหากษัตริย์องค์ที่ 9 แห่งราชวงศ์จักรี พระบาทสมเด็จพระเจ้าอยู่หัวภูมิพลอดุลยเดชฯ ทรงงานหนักถึงกับมีคำกล่าวว่า แทบจะไม่มีแผ่นดินแห่งหนใดในสยามประเทศที่พระองค์ไม่เคยทรงพระราชดำเนินไปถึง ทั้งนี้ก็เพื่อประโยชน์สุขแห่งมหาชนชาวสยามโดยแท้ แม้ระยะหลังช่วงก่อนเสด็จสวรรคตพระองค์ทรงมีพระพลานามัยไม่แข็งแรงทำให้มิได้เสด็จฯทรงงาน แต่องค์ความรู้ ศาสตร์พระราชา ก็ยังคงได้รับการสืบสานต่อยอดออกไปอย่างมากมาย ซึ่งหนึ่งในนั้นคือ ป่าสักโมเดล ศูนย์การเรียนรู้การบริหารจัดการน้ำตามศาสตร์พระราชาและภูมิปัญญาท้องถิ่นที่ใหญ่ที่สุดในประเทศไทย บนพื้นที่ 600 ไร่ ของห้วยกระแทก อ.เมือง จ.ลพบุรี โดยเพิ่งจะมีพิธีเปิดกิจกรรมโครงการ พลังคนสร้างสรรค์โลก รวมพลังตามรอยพ่อของแผ่นดิน โดยบริษัทเชฟรอนประเทศไทยฯ ร่วมกับสถาบันเศรษฐกิจพอเพียง มูลนิธิกสิกรรมธรรมชาติ หน่วยบัญชาการสงครามพิเศษ จังหวัดลพบุรี และภาคีเครือข่ายเพื่อเฉลิมพระเกียรติพระบาทสมเด็จพระเจ้าอยู่หัว ในโอกาสทรงครองราชย์ครบ 70 ปี เมื่อเดือน ก.ย.ที่ผ่านมา ซึ่งมี 4 ดารานักแสดง แพนเค้ก-เขมนิจ จามิกรณ์, ซี-ศิวัฒน์ โชติชัยชรินทร์, บอย-พิษณุ นิ่มสกุล และ เก้า-จิรายุ ละอองมณี อาสาเข้าร่วมกิจกรรมครั้งนี้ด้วย,กิจกรรมมีขึ้น 5 วัน ซึ่งนักแสดงแต่ละคนจะหมุนเวียนกันไปร่วมลงแรงทำกิจกรรมในศูนย์การเรียนรู้ ป่าสักโมเดล โดยแต่ละคนจะมีพื้นที่รับผิดชอบเฉพาะ เริ่มจากนางเอกใจบุญ แพนเค้ก ทำ โคกหนองนาโมเดล เป็นการบริหารจัดการน้ำในพื้นที่ลุ่มงานนี้ แพนเค้ก ไม่ห่วงสวยเลย ถลกขากางเกงลงไปย่ำมูลสัตว์เพื่อทำปุ๋ยไปบำรุงดินก่อนจะย่ำโคลนดำน้ำเป็นครั้งแรกในชีวิตอีกด้วย ส่วนพระเอก 7 สี ซี-ศิวัฒน์ ก็ชักชวนชาวบ้านมาร้องรำทำเพลง ก่อนจะชวนกันลงแขกทำนาขั้นบันได เปลี่ยนเขาหัวโล้นเป็นเขาหัวจุก แม้จะโดนแดดเผาแต่หนุ่ม ซี สู้ตาย คว้าจอบขุดดินจนเหงื่อโชก แถมยังบอกอีกว่า จะขอนำศาสตร์พระราชาที่ได้เรียนรู้ไปพัฒนาที่ดินของตัวเองที่ภาคใต้ เพื่อสร้างรายได้ให้ชุมชน อีกด้วยใจหล่อจริงๆ,มาถึง เก้า-จิรายุ รวมพลคนเบื่อเมือง สร้างแท็งก์น้ำขนาดยักษ์ซึ่งเป็นการกักเก็บน้ำในสถานที่จำกัดโดยใช้ไม้ไผ่สานเป็นโครงสร้างแล้วฉาบปูนทับ ก่อนจะนำไปไว้บนที่สูงแล้วปล่อยน้ำลงมาตามคลองไส้ไก่ นำน้ำขึ้นที่สูงด้วยปั๊มน้ำพลังแสงอาทิตย์ เป็นการอยู่ร่วมกับธรรมชาติอย่างครบวงจร ส่วน บอย-พิษณุ นำกลุ่ม คนมีใจ อบรมและลงมือทำใน 9 ฐานการเรียนรู้ได้แก่ ฐานฅนมีไฟ ฅนเอาถ่าน ฅนรักษ์ป่า ฅนรักษ์สุขภาพ ฅนติดดิน ฅนมีน้ำยา ฅนรักษ์แม่โพสพ ฅนรักษ์แม่ธรณี และ ฅนรักษ์น้ำ,นักแสดงทั้ง 4 ร่วมกันเผยความรู้สึกหลังได้ลงมือลงแรงสร้าง ป่าสักโมเดล ว่า ขอขอบคุณโครงการที่ให้โอกาสพวกเราได้มีส่วนร่วมกับกิจกรรมเพื่อสร้างสิ่งดีๆทดแทนคุณแผ่นดิน ได้ลงมือทำตามศาสตร์พระราชา ได้พัฒนาใจตัวเอง ด้วยศาสตร์พระราชา จากนี้ไปคนไทยจะไม่ลำบาก หากได้ศึกษาเรียนรู้และนำไปปฏิบัติ เราขอสัญญาด้วยแรงกายและแรงใจที่มีว่าจะสานต่อและร่วมเผยแพร่ศาสตร์พระราชาให้ประชาชนคนไทยได้เรียนรู้และนำไปใช้จนบรรลุผลต่อไปการมีโอกาสได้เข้าร่วมกิจกรรมสุดพิเศษครั้งนี้ จะเป็นความทรงจำอันล้ำค่าของนักแสดงทั้งสี่ที่จะไม่มีวันลืมเลือนว่า ครั้งหนึ่งในชีวิต ได้ทำหน้าที่ของลูก ที่ทำตามคำสอนของ พ่อ,สำหรับภาพความประทับใจของนักแสดงทั้งสี่ในกิจกรรมนี้ สามารถติดตามชมได้ในรายการ เจาะใจ ตลอดเดือน พ.ย.นี้ ทางช่อง 9 MCOT HD.
นับตั้งแต่เสด็จขึ้นครองราชสมบัติขึ้นเป็นพระมหากษัตริย์องค์ที่9 แห่งราชวงศ์จักรี พระบาทสมเด็จพระเจ้าอยู่หัวภูมิพลอดุลยเดชฯ ทรงงานหนักถึงกับมีคำกล่าวว่า แทบจะไม่มีแผ่นดินแห่งหนใดในสยามประเทศที่พระองค์ไม่เคยทรงพระราชดำเนินไปถึง
ป่าสักโมเดล,แพนเค้ก เขมนิจ,ซี ศิวัฒน์,บอย พิษณุ,เก้า จิรายุ